ཁོང་གིས།ཁྱེད་རང་གཟིགས་དང༌།ཨམ་མའི་ཡ།ངས་སཱ་རི་རྒྱ་གར་གྱི་བུད་མེད་ཚོས་སྟོད་དུ་དཀྲི་བྱེད་ཅིག་སྟེ།ཚོས་གཞི་མ་གཏོགས་སྤྱོད་སྟངས་ནི་བོད་ཀྱི་གྲྭ་བཙུན་ཚོའི་གཟན་དང་འདྲ།སྒྱུར་མཁན་གྱི་མཆན་ལེགས་པོ་གྱོན་རྒྱུ་དང༌།མཛེས་ཉམས་འདོན་རྒྱུར་དང་འདོད་རྩ་བ་ནས་བྱེད་མ་མྱོང༌།བུད་མེད་གཞན་པ་ཞིག་གིས་དེ་ལྟར་བྱས་ཏེ་ངའི་ཁྱོ་ག་ངའི་འགྲམ་ནས་འཕྲོགས་སོང༌།ངས་དམོད་བཤུང་ཙམ་ཡང་མེད་པར་བཟོད་སྒོམ་བྱ་རྒྱུ་དེ་ལེགས་ཤོས་རེད་སྙམ་བྱུང༌།ངས་ཁོ་ལ་ཁོ་རང་ལ་ག་དུས་ལོག་འདོད་བྱུང་ནའང་ལོག་ཆོག་པའི་ཁྱིམ་ཚང་ཞིག་དང་བཟའ་ཟླ་ཞིག་ཡོད་པའི་ཚོར་སྣང་སྐྱེ་རུ་བཅུག་པ་ཡིན།ཨམ་མའི་ཡ།ངས་འཁང་ར་ག་ལ་བྱེད་འོས།མི་ཚོས་ང་ཚོས་ཞོ་དང་འོ་མ་འཚོང་མི་འོས།དེ་ཚོ་བདུད་རྩི་རེད་ཟེར།ངས་བདུད་རྩི་བཙོང་སྟེ་ལས་ངན་བསགས་པས་ངན་འབྲས་སྨིན་པ་རེད།།ངའི་ཁྱོ་ག་ཤོར་སོང༌།དེ་ནི་ངའི་ལས་རེད།ཡིན་ནའང་གཟིགས་དང༌།ཨམ་མའི་ཡ།ཁྱེད་རང་ངེས་པར་དུ་གཟབ་གཟབ་གནང་དགོས།ཁྱེད་རང་གི་སྐུ་ཟླ་ཁྱིམ་ལ་ལོག་ཕེབས་དུས་སཱ་རི་སྙིང་རྗེ་མོ་དེ་འདྲ་གྱོན་དགོས།སྐྱེས་པ་ཚོ་ནི་བརྟན་པོ་མེད་པ་ཞིག་ཡིན་པས།ཁྱེད་རང་གིས་སཱ་རིའམ་འོག་འཇུག་མཛེས་པོས་ཁོང་ཚོའི་བློ་འབྲིད་དགོས།མེ་ཏོག་དང་ཆུ་དྲི་ཞིམ་གྱིས་ཁྱེད་རང་ཡིད་དབང་འཕྲོག་པ་ཞིག་བཟོ་དགོས་ཞེས་བརྗོད་དེ་ངས་གྱོན་པའི་སཱ་རི་ལ་བལྟ་བཞིན་མགོ་བོ་གཡུག་གིན་དུ།འདི་ཁྱེད་རང་གཅིག་པུར་ནང་ལས་གནང་དུས་གྱོན་ན་འགྲིག་རུང༌།དགོང་དྲོ་ཁྱེད་རང་གིས་འདི་ངེས་པར་དུ་བརྗེས་ནས་སྙིང་རྗེ་མོ་ཞིག་གྱོན་དགོས་ཟེར།